Oblikovanje prospektov je enostavnejše, ker so praviloma narejeni na enem listu, katalog pa ima lahko tudi 1000 strani ali listov ali še več, zato je treba skozi celoten katalog obdržati enak slog, pridobiti je treba več kakovostnih slik, na več mestih je treba prilagoditi in oblikovati besedilo, pri prospektu pa je treba glede na to, kje so prepogibi lista, nastaviti in pripraviti besedilo za tisk. Dodatna razlika je tudi v tem, da mora biti prospekt hkrati naslovnica in stran z besedilom, katalog pa ima povsem drugačno razporeditev od naslovnice, kazala, uvoda do vsebine in na koncu še kolofona.